CELEX: 32011R0112
Language: hr
Date: 2011-02-07 00:00:00
Title: Uredba Komisije (EU) br. 112/2011 od 7. veljače 2011. o razvrstavanju određene robe u kombiniranu nomenklaturu

02/Sv. 021
            
            
               HR
            
            
               Službeni list Europske unije
            
            
               193
            
         32011R0112
   
               L 034/35
            
            
               SLUŽBENI LIST EUROPSKE UNIJE
            
            
               07.02.2011.
            
         
      UREDBA KOMISIJE (EU) br. 112/2011
   od 7. veljače 2011.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Kako bi se osigurala jedinstvena primjena kombinirane nomenklature priložene Uredbi (EEZ) br. 2658/87, potrebno je usvojiti mjere o razvrstavanju robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim odredbama Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s tim Općim pravilima, robu opisanu u stupcu 1 tablice u Prilogu ovoj Uredbi na temelju obrazloženja navedenog u stupcu 3 tablice treba razvrstati u oznake KN navedene u stupcu 2.
            
         
               (4)
            
            
               Primjereno je da u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi na temelju članka 12. stavka 6. Uredbe (EEZ) br. 2913/92 tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 7. veljače 2011.
      
         
            Za Komisiju, u ime predsjednika,
         
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               Modul dimenzija oko 8,5 × 30 × 23 cm, konstruiran za praćenje respiratornih i anestezioloških plinova koje pacijent udiše tijekom liječničkog tretmana (tzv.: „modul za analizu plinova”).
               Radi samo u kombinaciji sa sustavom za praćenje pacijenata koji omogućava upravljanje modulom.
               Modulom se pomoću spektroskopije utvrđuje postojanje npr. ugljikovog dioksida, dušikovog oksida, halotana ili izoflurana u respiratornom plinu pacijenta.
               Sustav za praćenje pacijenata obrađuje podatke dobivene od modula i provjerava ih na temelju unaprijed zadanih parametara. Rezultati se prikazuju na zaslonu. Kada se neki parametar ne ispuni, pokreće se alarm.
            
            
               9018 19 10
            
            
               Razvrstavanje se utvrđuje u skladu s Općim pravilima 1. i 6. za tumačenje kombinirane nomenklature, napomenom 2. b) uz poglavlje 90. i tekstom oznaka KN 9018, 9018 19 i 9018 19 10.
               Ne smatra se da je modul potpuni instrument ili aparat za fizikalne ili kemijske analize iz tarifnog broja 9027, jer njegove upravljačke funkcije i prikaz rezultata ispitivanja provodi sustav za praćenje pacijenata. Stoga se proizvod ne može razvrstati u tarifni broj 9027.
               Modul se ne prepoznaje kao aparat s ultraljubičastim ili infracrvenim zrakama oznake KN 9018 20 00. Stoga se proizvod ne može razvrstati u oznaku KN 9018 20 00. Kako se modul ne koristi za davanje anestezije, ne smatra se aparatom ili instrumentom za anesteziju oznake KN 9018 90 60. Stoga se proizvod ne može razvrstati u oznaku KN 9018 90 60.
               Budući da je modul prikladan za uporabu samo s aparatom za elektrodijagnostiku za istodobno praćenje dvaju ili više parametara, na temelju napomene 2. (b) uz poglavlje 90. mora se razvrstati u oznaku KN 9018 19 10.